CELEX: 32011R0602
Language: sl
Date: 2011-06-20 00:00:00
Title: Izvedbena uredba Komisije (EU) št. 602/2011 z dne 20. junija 2011 o uvrstitvi določenega blaga v kombinirano nomenklaturo

23.6.2011   
            
            
               SL
            
            
               Uradni list Evropske unije
            
            
               L 163/8
            
         IZVEDBENA UREDBA KOMISIJE (EU) št. 602/2011
   z dne 20. junija 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da se zagotovi enotna uporaba kombinirane nomenklature, ki je priložena Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in je predpisana s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti v obdobju treh mesecev še naprej sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo (2).
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN, ki je navedena v stolpcu (2) navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki so jih izdali carinski organi držav članic in niso v skladu s to uredbo.
   Člen 3
   Ta uredba začne veljati na dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 20. junija 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod, ki sestoji iz vijaka s podložko, razteznega sidra in matice, vse iz nerjavečega jekla.
                  Vijak ima šesterokotno glavo, je 55 mm dolg, ima navoj po vsej dolžini, njegova natezna trdnost pa je 490 MPa.
                  Sidro je dolgo 42 mm, brez raztezanja je njegov zunanji premer 10 mm. Nima navoja.
                  Proizvod se uporablja za pritrjevanje predmetov na trd material, npr. na betonski zid, tako da se v izvrtano luknjo najprej vstavi sidro z matico, nato pa se vstavi in privije vijak. Pri privijanju vijaka se matica navije proti glavi vijaka, zaradi česar se sidro raztegne, predmet pa je zanesljivo pritrjen na trd material.
               
               
                  7318 19 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 7318 in 7318 19 00.
                  Proizvod ni sestavljeno blago v smislu splošnega pravila 3 (b), saj posamezni sestavni deli skupaj tvorijo enoten proizvod, tj. raztezni vijak. Zato je izključena uvrstitev glede na sestavni del, ki določa bistveni značaj proizvoda.
                  Uvrstitev med vijake v smislu tarifne podštevilke 7318 15, bodisi z maticami in podložkami ali brez njih, je izključena, saj je sidro drugačen izdelek od matice ali podložke.
                  Zaradi svojih značilnosti se proizvod zato uvršča pod oznako KN 7318 19 00 med druge izdelke z navojem.